JohanHeinsen/ENO huggingface dataset:
Den Nord-Cimbriske Tilskuer, 1830-03-23
En Kone fra Storring, Zidsel Rolandsdatter (Søster til den berygtede Poul Rolandsen) og hendes Datter Anne Marie, ere arresterede i Aarhuus, som mistænkte for at have udøvet det Bedragerie i Rosmus, der er omtalt i Tillæget til No. 16 af d. Bl. Deres Liighed med det opgivne Signalement, tilligemed deres slette Rygte og flere andre Omstændigheder, gave Anledning til Undersøgelse fra det Offentliges Side, og, uagtet de endnu ei skulle have tilstaaet Gjerningen, er Mistanken dog næsten bleven til Vished, i Særdeleshed derved, at den bedragne Bonde, hans Kone og Tienestekarl med fuldkommen Sikkerhed har kunnet gienkiende dem, saavelsom endeel af de bortkomne Ting, der ere fundne hos Arrestanterne. Da man foreholdt Bondemanden hans overordentlige Dumhed, beraabte han sig paa, at hans Kone, som Qvinderne først havde fortroet sig til, og hvis Mening han maaskee var vant til at respectere, havde formaaet ham til at indgaae den ulykkelige Accord.
Den Nord-Cimbriske Tilskuer, 1830-03-23
J Aarhuus Avis læses under "Forlangt Jndryktelse. En sørgelig Begivenhed som nylig fandt Sted her i Byen, at 5 Sødskende bleve forbrændte ved at gjøre de saakaldte Troldkjellinger, og derved kunde have forvoldt endnu en større Ulykke, lader foranledige det billige Ønske, at Kjøbmændene vilde afholde sig fra at sælge Krudt til Børn.
Den Nord-Cimbriske Tilskuer, 1830-03-23
For nogle Maaneder siden kom en Svensker, i Slæde, over Jsen til Kjøbenhavn, for i Commission af endeel Bog- og Kunsthandlere, deels her at berigtige deres Debitsposter, og deels at iværksætte nye Jndkjøb. Personen, der var iført en kostbar Pelts og var i Besiddelse af et Gulduhr m. m., indqvarterede sig hos en Gjæstgiver i Staden. Da han her skulde spise ved table d'höte, og i den Anledning om Middagen tog Pelsen af, bemærkede Værten med Forhauselse, at hans Kjole og Beenklæder vare aldeles pialtede og laante ham derfor andre, for at han anstændigen kunde tage Plads ved Middagsbordet; ligesom han og, da Personen, efter Skjutsens Sigende, havde mange Penge hos sig, og var en paalidelig Mand, forstrakte ham tyve Rigsbdlr. Sedler, hvorhos den Reisende overgav ham til Forvaring circa 1000 Rigsdaler svensk. Jmidlertid opdagede Værten, efter nogen Tids Forløb, at han havde solgt, først Pelsen for omtrent en Tiendedeel af dens Værdie, og sildigere ogsaa Gulduhret ligeledes for Spotpriis. Da Værten nu ei kunde undertrykke nogen Mistanke mod Personen, tilkjendegav, han ham, at han maatte søge sig et andet Qvarteer. Resultatet var, at Personen anskaffede sig Klæder, som en Haandværksbursche, iførte sig dem, klarerede Værten og spadserede, tilfod, ud af Vesterport, hvorefter man ei har hørt videre til ham. Hans i Kjøbenhavn havende Commissioner har han slet ikke udført, og have hans Mandanter truffet Anstalter, til hans Paagribelse. (Morgenposten) Der er udlovet 100 Rbd. Sv. i Belønning, samt Navnet fortiet for den der meddeler nogensomhelst fyldestgiørende Oplysning om det paa Toldbodpakhuset i Nakskov forøvede Tyverie, hvorved er bortstiaalet: 25 Stkr. forskjelligt Klæde, 4 Stkr. Bomuldstøi, 5 1/2 Alen bruunt Bomuldsfløiel, 33 1/2 Alen sort Bombasin, en Sæk med endeel Alenvare, samt et hvidt Lommetørklæde med omtrent 3 Pd. guult Vox.
Den Nord-Cimbriske Tilskuer, 1830-03-23
Efter en Optælling, foretaget i Viborg i Slutningen af forrige Aar, var Folketallet i Domsognet 1,526, i Søndresognet 1523, i Tugthuusmenigheden 203, ialt 3,252 Personer; deraf vare 1,087. Børn, d. c. Uconfirmerede, 500 Tienestetiende og 180 Fanger; Tallet paa de Udenbyesboende for begge Sogne var 173, altsaa Byens Folkemængde, Tugthuusmeenigheden iberegnet, 3,079.
Den Nord-Cimbriske Tilskuer, 1830-03-26
den 26de Marts. Fredagen. Ao. 1830. Nord=Cimbriske Tilskuer, eller Amts Thisted. privilegerede. kgl. allernaadigst Tidende. Avertissements overalt i Danmark. Forsendes med Brevposten, den 26de Marts.
Den Nord-Cimbriske Tilskuer, 1830-03-26
Udenlandsk.
Den Nord-Cimbriske Tilskuer, 1830-03-26
Rusland, Tyrkiet og Grækerland. Fra Donauen skriver man under 7de Marts: "Alle de Efterretninger vi have fra Rusland, Preusen, ja selv fra Engeland ere af en meget fredelig Natur, Keiser Nicholaus vedbliver sit moderate System, og er endog tilbøielig til at give efter for nogle af Sultan Mahmuds beskedne Ønsker, naar kunde væsentligste Fredsbetingelser blive opfyldte. En Continental-Krig var urimelig, da Preusen under ingen Omstændigheder ville erklære sig mod Rusland. Vel opvækker Kampen mod det Polignaaske Ministerium Opmærksomhed; men ingen Regjering synes tilbøielig til at blande sig en Sag, som kun maae afgjøres mellem Frankerigs constituerede Magter; en Krig til Fordeel for de Polignaske Jdeer, ville i det civiliserede Europa være det meest upopulaire Foretagende af Verden. J vores Aarhundrede kan man ikke saa ligefrem slaae den offentlige Mening paa Øret. Fra Constantinopel skrives under 12te Februar at en russisk Coureer har bragt Grev Orloff, som stod paa Punctet at afreise herfra, nye Jnstructioner, efter hvilke Greven skal underhandle med Porten om Adrianopel-Tractatens Fuldbyrdelse; dette kommer de ottomaniske Ministre meget utilpas, da de først ønskede Efterretninger fra Hall Pascha. Jmidlertid vil en Conferents mellem Grev Orloff og Seraskieren ufortøvet finde Sted; det skal fornemmelig angaae Udbetalingen af KrigsContributionerne; Summen for anden BetalingsTermin har allerede den tyrkiske Defterdar faaet anviist, og saasnart Russerne have modtaget denne Summa, vil Burgas og den hele Linie paa denne Side Balkanbliverømmeraf dem.
Den Nord-Cimbriske Tilskuer, 1830-03-26
Storveziren vil endnu for det Første forblive i Adrianopel, hvor Pesten gjør hans Nærværelse fornøden, da mange Menneskeer skulle allerede være angrebne af denne Sygdom, og over 1200 Jndividuer døde deraf. Man har nu officiel erholdt den under 4de Januar d. A. mellem de allierede Magters Befuldmægtigede i London, afsluttede Protocol om Grækerland, ifølge samme skal Grækerland danne en uafhængig Stat, dets Grændser skulle gaae fra Mundingen af Floden Aspropotamus indtil Høiden af Søen Argyrocastro, forbi Vrachori og Sanrovitza-Søerne, følge derfra Bjerget Artolin, derfra Kammen af Bjerget Axos, Dalen Kaluri og Kammen af Bjerget Olta til Zeitun=Bugten langs Mundingen af Sperchios. Alt Gebet og Lande Synden for denne Linie, skulle høre til Grækerland, ligesom ogsaa den hele Øe Negroponte med Dievels Øerne, Øen Skyros og Cyrladerne, som ligge mellem 36 og 39 N. Brede og 26 og 29 O. Længde fra Greenwich. Grækerlands Regjering skal være monarkisk og arvelig, den skal overdrages til en Fyrste, som skal føre Titel af Souverain=Fyrste af Grækerland; saasnart nærværende Protocols Jndhold er bragt til begge paagjældende Parters Kundskab, skal Freden mellem det ottomaniske Rige og Grækerland ansees som et ipso igjenoprettet o. s. v.
Den Nord-Cimbriske Tilskuer, 1830-03-26
Frankerig. Fra Paris skrives under 13de Marts, det nærværende Ministeriums Stilling seer man nu i et klart Lys: Ministeriet har ingen Majoritet, og dog vil det ikke aftræde; denne Stilling gjør Gemytterne bekymrede, hvem kan ogsaa virkelig med Koldblodighed tænke paa vores Stilling, Vil Kongen beholde sine Ministre, saa vil Alting komme i stor Gjæring, og maaskee en eller anden decisio Forholdsregel være at vente. Lykkeligviis vil det vel ikke komme saa vidt; men Kongen vil lade sig underrette om Landets sande Jnteresse, saavel Pairernes som de Deputeredes Kammer have taget en bestemt Holdning mod det nærværende Ministerium, det har altsaa intet andet bifald, at vente end Cardinalernes og Biskop pernes, som staae nu ved Hoffet i langt større Anseelse end nogensinde før; de ere Hoved Drivefjædrene til den nærværende Tilstand. Jmidlertid troer man dog endnu bestandig, at Ministeriet enten bliver modificeret eller afskediget, og at man før vil opofre Hr. v. Polignac, end sætte Kongeriget i betænkelige Omstændigheder.
Den Nord-Cimbriske Tilskuer, 1830-03-26
Af Slutningen af Hr. Chateaubriands Tale ere følgende Ord mærkværdige: "Ædle Pairer, enhver Revolution fra neden af, er nu umulig, men den kan komme oven fra, den kan komme fra et forfeilet Bestyrelsessystem, som ikke kjender Landet og Tidsalderen. Jeg tager mine Tanker, fangne, søger ikke at løfte Sløret, som skjuler Fremtiden, da min Hengivenhed for Legitimiteten tillukker min Mund. Som Royalist har jeg intet Valg, hvor jeg har at henstille mig, jeg ønskede kun man ville anvise mig en Post, hvor jeg kan bringe mine sidste Offere, hvis ikke et eeneste Ord er tilstrækkeligt for Carl X til at adsprede de Farer og den Taage, som man har udbredt over Frankerig. Hvad jeg imidlertid her har afholdt mig fra at sige, ville jeg have sagt Hs. Majestæt i den Audients som blev ham afslaaet. Hvem veed hvad en troe, bevæget Stemme, der kommer fra en Royalists Jnderste og Hjerte, kunne have formaaet, at lade denne Røst høre, er ikke bleven mig tilstaaet. Efter Kongen, kjender jeg ingen mere ophøiede og agtværdigere Dommere, end de, mine Herrer Colleger, jeg har derfor villet betroe Pairerne af Frankerig, ved Thronens første Trin, mine Bekymringer og mine Følelser." - Jngen af 226 Pairer og selv ingen af Ministrene, hvoraf Alle vare nærværende, modsagde Hr. v. Chateaubriands Tale med en eneste Stavelse. Efterat Hr. v. Chateaubriand havde endt sin Tale, tog den erfarne Admiral Vertuell Ordet, og gjorde en Skildring af de talrige Farer, som var forbundet med en Expeditionmod Algier; han beskrev alle Vanskeligheder derved for en Land- og Søemagt,
Den Nord-Cimbriske Tilskuer, 1830-03-26
da Flaaden hverken i Bugten selv eller nogensteds paa den algierske Kyst kan finde Sikkerhed, han opfordrer derfor, som erfaren Mand, Ministrene til at opgive dette Project; og, mærkværdig nok man læser nu i det ministerielle Blad, at Oversvømmelser har tilføiet et Arsenal saa stor Skade, at det kan foranledige Expeditionens Udsættelse. Den 13de Marts foredrog Ministrene nogle Bisager i Pairernes Kammer; paa Spørgsmaal fra Pairernes Side, om intet vigtigere blev dem forelagt, gav Storseiglbevareren Hr. von Courvoisier intet bestemt Svar, en af Pairerne lod derpaa Ministeren vide: "at Enhver forlanger Frihed, og er gjennemtrængt af denne Følelse, og ingen menneskelig Magt formaaer at fortrænge denne." Det synes som de af Pairerne ere i Opposition mod Ministrene.
Den Nord-Cimbriske Tilskuer, 1830-03-26
Engeland. Underhuset bestaar af 658, Medlemmer, hvoraf 513 ere for Engeland selv, 45 for Scotland og 100 for Jrland; enhver Engelænder, som er fuldmyndig (efter de engelske Love 21 Aar gl.) er valgberettiget, naar han ikke er Pair, Geistlig eller en af de 12 Dommere, Enhver Valgeandidat i et Grevskab, maae i det mindste have 300 Pd. Sterlings Jndkomster, og enhver Valgcandidat eller Deputeret i en Stad i det mindste 300 Pd. St. i aarlige Jndkomster.
Den Nord-Cimbriske Tilskuer, 1830-03-26
Jfølge Depescher fra det Madrider Hof, synes det spanske Cabinet ikke at ville handle i Fællesskab med Engeland, Østerrig og Frankerig, for at ordne de portugisiske Anliggender. - Jfølge Efterretninger fra Ny=Syd Wales af 9de Novbr., talte man i den derværende Colonie 36,598 Jndvaanere over 12 Aar.
Den Nord-Cimbriske Tilskuer, 1830-03-26
Norge. En stor Ulykke har truffen Staden, Bergen. Den 26de Februar og Eftermiddagen Kl. imellem 5 og 6, opkom Jldløs hos en Snedker i Strandgaden, som ved en stærk Nordvestvindgreb saaledes om sig, at 200 Huse med alle tilhørende Vahre Magaziner inden 12 Timer blev et Rov for Luerne; de Brandlidte bestaae for det meste af de rigeste Kjøbmænd; man anslaaer Skaden til henimod 1 Million norske Species; desværre skulle flere Mennesker være blevne forbrændte, og ihjelslagne ved Jndstyrtningen af Bygningerne.
Den Nord-Cimbriske Tilskuer, 1830-03-26
Blandinger. J Levanten forbliver kun af den russiske Flaade Admiral Heidens Linie- og Admiralskib, tilligemed Linieskibet Wladmir, nogle Fregatter og mindre Krigskibe. Af engelske Krigskibe forblive 4 Linieskibe, flere Fregatter og mindre Krigskibe der.
Den Nord-Cimbriske Tilskuer, 1830-03-26
Den Storhertugelige Oldenburgiske Regiering for Fyrstendømmet Lübeck i Eutin har, efter at det ved Undersøgelse er bragt i Erfaring at den Natten til den 22de f. M. i hans Have dødfundne. Kongl. danske Minister, Kammerherre v. Qvalen, ved et ham tilføiet Hovedsaar er dræbt, udlovet en Belønning af 1500 Mk. lybsk for Gjerningsmandens Opdagelse.
Den Nord-Cimbriske Tilskuer, 1830-03-26
Følgende høist rørende Beretning vil sikkert møde Læsernes Deeltagelse. J det stille Octan, i Nærheden af en Sandbanke, saae nogle engelske Søfarende Agterdelen af et sjunket Skib rage frem over Vandspeilet. De satte en Baad ud, og fandt i en Krog paa Vraget en død Kone i siddende Stilling, der i de krampagtigt tætsluttede Arme holdt et grædende Barn. Under den døde Moders Bryst opdagede de et Snitsaar, hvoraf der sparsomt dryppede Blod, som Barnet begjerligt sugede op Den Ulykkelige har en Guldkjæde med et Portrait om Halsen, hvoraf man erfarede, at hun var gift med Captain L. - - Skibets Mandskab synes at have fundet sin Grav i Bølgerne. Sandsynligviis har den stakkels Moder i Førstningen næret Barnet med sin Melk, men da denne af Mangel paa egen Næring var svundet, havde hun bibragt sig et Saar, for med sit Blod at friske Barnets Liv. Denne opofrende Kjærlighed rørte hele Skibsmandskabet til Taarer. Det arme moderløse Barn blev pleiet paa det omhyggeligste, og Moderens Liig med den tilsøes brugelige Høitidelighed nedsænkt i Havet.
Den Nord-Cimbriske Tilskuer, 1830-03-26
Kongeriget Algier strækker sig omtrent 500 lengelske,) Mile i Længde, med en afvexlende Brede af 40 og 100. Befolkningen overstiger ikke 1 Mill. Mennesker. Landet indbefatter det gamle Numidien og den Deel af Mauritanien, der efter Augusts Erobring erholdt Navnet Cæsaria. Climatet er behageligt og sundt; Jordbunden frembyder en Afvexling af fortryllende Høie og yndige Dale; den frembringer alle det tempererede Climats Producter. Endskjøndt Landet har faa store Floder, vandes det dog af talrige Aaer og Bække, som gjøre det til en af de frugtbareste paa Jorden. Det er inddeelt i følgende tre Provindser: Oran imod Vest; Titterie imod Syd, og Constantino imod Øst. Den nærværende Dey var tidligere Tobakshandler. Han lever som den lykkeligste blandt Despoter, indsluttet med sin hele Familie i det saakaldte Keiserslot, der behersker Staden, og hvor han, beskyttet af sin tro Garde, der hver Aften faaer sin Sold ubetalt, ikke har Omgang med Nogen, selv ei engang med Divanet, som han kun modtager i vis Afstand, og fra hvilket han stedse holder sig adskilt ved Gitteret til et Slags Buur, der staaer i Forbindelse med hans Residents. Han har truet med, ved det ringeste Forsøg imod hans Liv, at ville skyde Algier i Grund, og begrave sig selv under Ruinerne. Stedse klædt i Vaaben og bærende Modgift hos sig, lader han bestandig først Andre nyde af de faa Retter, der komme paa hans Bord. Aldrig lægger han sig til Hvile, uden først omhyggelig at have laaset alle Dørrene til sit Cabinet. Trods alle disse Forsigtighedsregler, anseer Deyen sig selv for det lykkeligste Menneske. Her kan man med Sandhed sige, at Smag og Behag ere forskjellige.
Den Nord-Cimbriske Tilskuer, 1830-03-26
Jndenlandsk. Ved Cancellieskrivelse af 30te Januar sidstl. er, i Henhold til Collegiets Circulaire af 19de f. M., fastsat, at, naar det er en Referve under 15 Aar, der er meddeelt det Amtspas, der ei er fornyet, bør Cautionisten, dog ikkun Faderen eller den, som staaer Reserven i Faders Sted, afsoneMulcten, naar den ikke kan erholdes ved Jnddrivelse paa lovlig Maade. Jfølge Cancellieskrivelse af 9de Marts sidstl. findes Justitsfondet ei at kunne have Krav paa nogen Afgivet for Gjenparter af Documenter, som ikke medfølge til Tinglæsning, om end de facte Skriveren selv imod Betaling besørger samme. For Declarationer og Fæstes Afstaaelse kan ikke heller fordres videre Gebyhr end de i §. 11 og 17 af Sportel=Reglementet bestemte.
Den Nord-Cimbriske Tilskuer, 1830-03-26
J Gravensteen etableres nu et Apothek; hvorved et længe næret Ønske opfyldes.
Den Nord-Cimbriske Tilskuer, 1830-03-26
T Aarhuus Avis fortæller, at der skal for nærværende Tid circulere mange falske Tirigsdalerssedler, som ere saa overordentlig vel gjorte, at man har ondt ved at skjeldne dem fra de ægte.
Den Nord-Cimbriske Tilskuer, 1830-03-26
Endnu den 13de De, om Morgenen gik man paa Havets Jisdække vede Aarhuus; men opad Dagen, ved en Fralandsstorm, begyndte det at revne, og den 14de var der ikke Jis at see. Allerede samme Dags Eftermiddag løb et Skib ind i Havnen; det kom directe fra Newcastle, som det havde forladt den 5te Marts, ladet med Steenkul, Det vedbliver at i Kjøbenhavn at være meget stille i alle Kornsorter, udenfor Consumtionen kjøbes ubetydeligt. Det er i det Hele flauere med Byg og Havre, derimod uforandret med Hvede og Rug AfJnførselen af Kornvarer er tilladt i Sverrig, har ikke gjort nogen Forandring heri, da den for Samme bestemte Told er fastsat saa høi.
Den Nord-Cimbriske Tilskuer, 1830-03-26
Ved Tallotteriets 1326de)
Den Nord-Cimbriske Tilskuer, 1830-03-26
Trækning i Kbhavn udkom, 50. 71. 1542,35.
Den Nord-Cimbriske Tilskuer, 1830-03-26
Døde. Kjøbenhavn: Stud. theol. Johannes August Lorenzen, 24 Aar Roeskilde. Jfr. K. H. Gruusberg, 66 Aar. Aarhuus, Enkemadame Maren Rovgaard, f. Norskou, 72 Aar. Fahrenstedt, ved Slesvig, Oberstlieut Marquard Ludevig v. Brømsen, 60 Aar. Randers, Avlsmand Søren Christensen, 48 Aar.
Den Nord-Cimbriske Tilskuer, 1830-03-26
Avertissements. God Vaar=Rug, tjenlig til Sæd, er at faae til Kjøbs hos Frue Generalinde Lindahl, paa Vestervig Kloster. Middelfiint og ordinairt sort, blaat og mörkmeleret Klæde, til forskjellige Priser, faaes hos Lutathöft & Bendixsen.
Den Nord-Cimbriske Tilskuer, 1830-03-26
Efter Begjæring af Peder Krabe i Koldbye, bliver hos ham Løverdagen den 3die April næstkommende om Formiddagen Klokken 10 afholdt offentlig Auction over hans Jndboe og Besætning, bestaaende af Borde, Stole, Tønder, Kar, endeel Sengeklæder, Heste, Køer, Faar, Vogne, Ploug, Harver, Gaardsredskaber, samt 28 Tønder Havre og 6 Tønder Byg. Lysthavende indbydes. Teglgaarden den 23de Marts 1830. Fischer.
Den Nord-Cimbriske Tilskuer, 1830-03-26
Trykkes, redigeres og udgives i Thisted af J. C. Lund.
Den Nord-Cimbriske Tilskuer, 1830-03-26
Tirsdagen den 20de April førstkommende om Formiddagen Kl. 10, bliver efter Eierens Begjæring, formedelst Forandring af Boepæl, paa Gaarden Peterslund i ØsterAssels Sogn, ved offentlig Auction bortsolgt 140 Stykker Faar og Beder, som kunde forblive i Foeder paa Gaarden til 1ste Mai, 16 Tylter tørre Fiel, en Deel Tømmer, hvoriblandt en pommersk Bjelke, en Pompe med 2 Spande, 1 Skpd. Bomuld, 40 Tdr. Vinter-Rug, 6 Tdr. Vaarrug, tjenlig til Sæd, 30 Tdr. 2 radet Byg, samt noget Jndboe bestaaende af Borde, Stole, Bænke m.m., efter de Conditioner som paa Auctionsstedet bekjendtgjøres. Lysthavende indbydes. Nyekjøbing den 23de Marts 1830. Rummelhoff.
Den Nord-Cimbriske Tilskuer, 1830-03-26
Den i dette Blads 17de 18de og 19de Nummer over Jens Olesens Gaard med tilliggende Jorder i Refs averterede Auction, bliver efter Reqvirentens, Hr. Procurator Thorsens, Begjæring herved tilbagekaldt. Teglgaarden den 18 Marts 1830. Fischer.
Den Nord-Cimbriske Tilskuer, 1830-03-26
Mandagen den 26de April förstkommende og fölgende Dage, bliver paa Hovedgaarden Nandrup afholdt offentlig Auction over det Stervboet efter afgangne Proprietair Steenstrup tilhørende betydelige Indboe, bestaaende af Sölv, Kaaber, Messing, Tin, Jernfang og Træe-Vahre, Kakkelovne, Borde, Stole, Sophaer, Sengesteder, Dragkister, Sengeklæder, Dækketøi, en Deel Kornsække m. m., samt 6 Malkeköer, 2 Heste og en Vogn. Conditionerne saavelsom Fortegnelse over de sælgende Vahre ere forinden til Eftersyn paa Undertegnedes Contoir. Auctionen begynder hver Dags Formiddag, præcise Kl. 10. Nyekjøbing den 24de Marts 1830. Rummelhoff.
Den Nord-Cimbriske Tilskuer, 1830-03-26
Tillæg til Thisted Amts Avertissements=Tidende eller den Nord-Cimbriske TilsNo.
Den Nord-Cimbriske Tilskuer, 1830-03-26
Fredagen den 26de Marts. Ao. 1830.
Den Nord-Cimbriske Tilskuer, 1830-03-26
Blandinger. En kongl. Ordonants har i Madrid vakt almindelig Forundring, da den tilstaaer de royalistiske Frivillige (Nationens Udskud) en Unze Guld for hver indleveret Forbryder; med Rette kan den individuelle Frihed ansees som truet. Man beskjæftiger sig ellers stærkt med en Expedition af 20,000 Md. mod Mexico; og er altsaa endnu ikke bleven klog af Erfaring!!
Den Nord-Cimbriske Tilskuer, 1830-03-26
Jmellem Østerrig og Marokke er der sluttet Fred. Betingelserne ere endnu ubekiendte; men formodentlig tilbagegive Maurene de opbragte østerrigske Skibe, i deres nærværende Tilstand, og Østerrigerne renoncere saa paa videre Reclamationer.
Den Nord-Cimbriske Tilskuer, 1830-03-26
En Amerikaner, som kom fra Mauritius, har ved St. Helena praiet en Engelskmand, og fortalt denne, at der i Canton var udbrudt et Oprør, ifølge hvilket alle Skibene havde forladt denne Hav og vare seilede til Urmstonbay. Den stærke Vind havde forhindret en omstændeligere Meddelelse. Rio Janeiro havde man den samme Efterretning, med Tilføiende: at hele den keiserlige Familie var myrdet; hvilket dog holdtes for overdreven. Jfølge engelske Blade, var der udbrudt alvorlig Uenighed imellem det brittiske Factorie i Canton og den chinesiske Gouverneur; hvilket havde havt til Følge, at al Forhindelse imellem det ostindiske Compagnies Skibe og Strandbredden var afbrudt.
Den Nord-Cimbriske Tilskuer, 1830-03-26
J Wien lever en Mand, der er 122 Aar gammel og hvis Sandser endnu befinde sig i den fuldkomneste Tilstand, og er af det meest muntre og jovialske Lune. J en Alder af 100 Aar ægtede han et 28-aarigt Fruentimmer, og lever meget lykkelig med, hende.
Den Nord-Cimbriske Tilskuer, 1830-03-26
Det sidste Kammerbal i München aabnede Hs. Majestæt Dronningen med Ridder Thorvaldsen, med hvem hun dandsede en Polonaise.
Den Nord-Cimbriske Tilskuer, 1830-03-26
Nylig ved en Mønstring blev Keiser Nicholaus vaer, at et Regiment ikke viste god Holdning. Monarken nærmede sig Obersten, dadlede hans Efterladenhed, og sluttede sin Tiltale med de Ord: "Det er en Lykke for Dem, Hr. Oberst, at Keiser Nicholans holder Revue og ikke Storfyrst Nicholaus; han vilde sikkert ladet Dem arrestere. Pencer à cela, mon aml." Og saaledes virker Monarken meere ved sin Mildhed, end ved den allerstørste Strenghed. - Kjødpriserne i St. Petersburg, bestemmes af Generalgouverneuren. Da Keiseren forleden hørte, at de vare ualmindelig høie, gav han et stort Dener paa Slottet, og indbød dertil ogsaa Generalgouverneuren. Taffelet var vel forsynet med Retter – men ingen Steg. For man gik fra Bord sagde Keiseren til Gouverneuren: "Jeg beklager, at jeg ikke kan byde Dem Steeg, thi Kjødet er for dyrt, og i Misforhold til alle andre Fornødenheder." Dagen efter blev Taxten lavere.
Den Nord-Cimbriske Tilskuer, 1830-03-26
J Dublin bleve nylig to smaae Pigebørn fremstillede til offentlig Skue, der paa den ene Side vare sammenvoxede med Laar og Arme. De vakte stor Opmærksomhed, men tilsidst Mistanke. En af nogle Læger foretagen Undersøgelse viste, at disse to Børn ingenlunde vare Tvillinger, men Offere for en skjændig Pengespeculation. Deres Fader, en forulykket Chirurg fra Frankerig, havde nemlig flaaet Huden af disse arme Skabningers Arme og Laar, lige indtil Kjødet, og ved Compresser faaet disse Deele kunstigen sammengroede. Den barbariske Fader er fængslet, og man agter ved een, naturligviis meget smertelig Opperation igjen at forskaffe disse foregivne Tvillinger deres Frihed.